CELEX: 62018CN0729
Language: fi
Date: 2018-11-23 00:00:00
Title: Asia C-729/18 P: Valitus, jonka VTB Bank PAO, aikaisemmin VTB Bank OAO, on tehnyt 23.11.2018 unionin yleisen tuomioistuimen (kuudes jaosto) asiassa T-734/14, VTB Bank v. neuvosto, 13.9.2018 antamasta tuomiosta

11.3.2019   
            
            
               FI
            
            
               Euroopan unionin virallinen lehti
            
            
               C 93/25
            
         
      Valitus, jonka VTB Bank PAO, aikaisemmin VTB Bank OAO, on tehnyt 23.11.2018 unionin yleisen tuomioistuimen (kuudes jaosto) asiassa T-734/14, VTB Bank v. neuvosto, 13.9.2018 antamasta tuomiosta
      (Asia C-729/18 P)
      (2019/C 93/35)
      Oikeudenkäyntikieli: englanti
      
         Asianosaiset
      
      
         Valittaja: VTB Bank PAO, aikaisemmin VTB Bank OAO (edustajat: M. Lester, QC, ja J. Dawid, Barristers, C. Claypoole, Solicitor ja J. Ruiz Calzado, abogado)
      
         Muut osapuolet: Euroopan unionin neuvosto, Euroopan komissio
      
         Vaatimukset
      
      Valittaja vaatii, että unionin yleinen tuomioistuin
      
                  —
               
               
                  ottaa VTB:n unionin yleisen tuomioistuimen antamasta ratkaisusta tekemän valituksen tutkittavaksi
               
            
                  —
               
               
                  velvoittaa kumoamaan rajoittavat toimet siltä osin kuin ne koskevat VTB:tä
               
            
                  —
               
               
                  toteaa, että neuvoston päätöksen 2014/512/YUTP (1) 1 artikla, asetuksen 833/2014 (2) 5 artikla, neuvoston päätöksen 2014/659/YUTP (3) 1 artikla ja asetuksen 960/2014 (4) 1 artiklan 5 kohta on lainvastainen / sitä ei voida soveltaa
               
            
                  —
               
               
                  velvoittaa neuvoston korvaamaan VTB:lle tästä valituksesta ja sille unionin yleisessä tuomioistuimessa aiheutuneet oikeudenkäyntikulut.
               
            
         Oikeudelliset perusteet ja pääasialliset perustelut
      
      Ensimmäinen valitusperuste, jonka mukaan
      unionin yleinen tuomioistuin teki virheen asetuksen 5 artiklan 1 kohdan a alakohdan tulkinnassaan, kun se katsoi, että edellytystä, jonka mukaan laitoksen ”nimenomaisena tehtävänä on edistää Venäjän talouden kilpailukykyä, sen monipuolistamista ja investointien lisäämistä”, ei sovellettu VTB:hen, joka on ”merkittävä luottolaitos”. Tämän vuoksi unionin yleinen tuomioistuin teki virheen, kun se katsoi, että neuvosto ei ollut tehnyt ilmeistä arviointivirhettä katsoessaan, että VTB täytti kyseisen asetuksen 5 artiklan 1 kohdan a alakohdan mukaiset luetteloon merkitsemistä koskevat edellytykset.
      Toinen kanneperuste, jonka mukaan
      unionin yleinen tuomioistuin teki virheen, kun se katsoi, että kriteerit, joiden mukaisesti VTB merkittiin luetteloon päätöksen 1 artiklan ja asetuksen 5 artiklan 1 kohdan a alakohdan mukaisesti, olivat asianmukaiset ja oikeasuhteiset, kun otetaan huomioon rajoittavien toimien tavoitteet.
      Kolmas kanneperuste, jonka mukaan
      unionin yleinen tuomioistuin teki virheen, kun se katsoi, että VTB:hen sovelletut rajoittavat toimet olivat kohtuullinen rajoitus VTB:n perusoikeuksiin, jotka taataan perusoikeuskirjan 16 ja 17 artiklassa sekä Euroopan ihmisoikeussopimuksen ensimmäisen lisäpöytäkirjan 1 artiklassa, sekä rajoittavien toimien nojalla hyväksyttyjen kriteerien että sen päätöksen osalta, joka koski VTB luetteloon merkitsemistä kyseisten kriteerien mukaisesti.
      
         (1)  Rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annettu neuvoston päätös 2014/512/YUTP (EUVL 2014, L 229, s. 13)
      
         (2)  Rajoittavista toimenpiteistä Ukrainan tilannetta epävakauttavien Venäjän toimien johdosta 31.7.2014 annettu neuvoston asetus (EU) N:o 833/2014 (EUVL 2014, L 229, s. 1)
      
         (3)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 8.9.2014 annettu neuvoston päätös 2014/659/YUTP (EUVL 2014, L 271, s. 54)
      
         (4)  Rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 8.9.2014 annettu neuvoston asetus (EU) N:o 960/2014 (EUVL 2014, L 271, s. 3)